ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2023

# RAPORT DE SPECIALITATE

la proiectul de hotărâre

privind vânzarea prin licitație publică a unei suprafețe de teren de 178 mp,

proprietatea privată a municipiului Câmpulung Moldovenesc, situat în

str. Bunești nr. 28, municipiul Câmpulung Moldovenesc

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind vânzarea prin licitație publică a unei suprafețe de teren de 178 mp, proprietatea privată a municipiului Câmpulung Moldovenesc, situat în str. Bunești nr. 28, municipiul Câmpulung Moldovenesc, aducem următoarele precizări:

Terenul care face obiectul prezentului proiect de hotărâre este proprietatea privată a Municipiului Câmpulung Moldovenesc, situat în str. Bunești nr. 28, în intravilanul municipiului Câmpulung Moldovenesc, identificat cadastral prin CF 42081 Câmpulung Moldovenesc.

Vecinătăți: N – municipiul Câmpulung Moldovenesc - str. Bunești (CF 36445 Câmpulung Moldovenesc), E – Robu Gheorghe (CF 35686 Câmpulung Moldovenesc), S – Robu Anda, V – municipiul Câmpulung Moldovenesc.

Dl. Robu a deținut terenul solicitat cu contract anual de închiriere. Solicitarea este motivată de vecinătatea acestui teren cu imobilele (teren si construcții) proprietate personală.

Terenul dispune de acces la str. Bunești.

Prețul minim de pornire la licitație este de 18.224,0 lei, format din valoarea evaluată a terenului la care se adaugă prețul raportului de evaluare.

Având în vedere necesitatea utilizării adecvate a resurselor locale, necesitatea administrării eficiente a domeniului public și privat, precum și necesitatea atragerii la bugetul local de venituri suplimentare, în concordanță cu prevederile legale, este oportună vânzarea terenului prin licitație publică.

Vânzarea terenului se face prin procedura licitației publice în plic închis.

Notă: Suprafața de teren, de 178 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță LuminițaNuțescu Elvira |